राष्ट्रिय मानवअधिकार आयोगसम्म उजूरी पुगेपछि जिल्ला प्रहरी कार्यालयले गाउँ भेला गराउनेमध्येका केहीलाई सदरमुकाम बोलायो । केहीबेरको छलफलपछि उनीहरु गाउँ निकाला गर्ने निर्णय फिर्ता लिन सहमत भए । “खामसुङ सहित चारै जनालाई ससम्मान गाउँ फर्काउन मञ्जुर छौं ।” उनीहरुले प्रहरीलाई लिखित प्रतिवद्धता दिएका छन् । तर निकालामा परेकाहरु गाउँ फर्कन सकेका छैनन् । उनीहरुको एउटै अडान छ, दोषीहरुलाई कारवाही हुनुपर्छ । “एक दिन भएपनि जेलमा थुन्नुपर्छ” खामसुङले च्वाईस एफएमसँग संक्षिप्त टेलिफोन सम्पर्कमा भने ।
